SPLNOMOCNENIE
na zastupovanie pri zmene v evidencii vozidiel (prepis vozidla)
Splnomocniteľ:
Ján Novák, nar. 12. 3. 1980, trvale bytom Modelová 1, 811 01 Bratislava
(ďalej len „splnomocniteľ“)
Splnomocnenec:
Peter Kováč, nar. 12. 3. 1982, trvale bytom Modelová 2, 811 01 Bratislava
(ďalej len „splnomocnenec“)
Splnomocniteľ týmto udeľuje splnomocnencovi plnomocenstvo, aby ho zastupoval pred ktorýmkoľvek orgánom Policajného zboru, ktorý vedie evidenciu vozidiel, pri zmene v evidencii vozidiel týkajúcej sa tohto motorového vozidla:
továrenská značka a obchodný názov: Kia Ceed
identifikačné číslo vozidla (VIN): U5YHN816AKL123456
evidenčné číslo: TT111IJ
(ďalej len „vozidlo“).
Splnomocniteľ je doterajším vlastníkom a držiteľom vozidla. Vozidlo previedol na základe kúpnej zmluvy zo dňa 1. 10. 2026 na nového vlastníka: Peter Horváth, nar. 12. 3. 1985, Štefánikova 8, 917 01 Trnava.
Splnomocnenec je oprávnený v mene splnomocniteľa najmä:
a)	oznámiť zmenu vlastníckeho práva k vozidlu a zmenu držby vozidla na nového vlastníka a držiteľa podľa § 116 ods. 1 písm. a) a ods. 2 zákona č. 8/2009 Z. z. o cestnej premávke a udeliť súhlas vlastníka so zápisom tejto zmeny,
b)	predložiť a odovzdať osvedčenie o evidencii časť I a časť II, zmluvu o prevode vozidla a ďalšie doklady potrebné na zmenu v evidencii vozidiel,
c)	vyplniť, podpísať a podať žiadosti, tlačivá a vyhlásenia a uhradiť správne poplatky,
d)	prevziať písomnosti a doklady, ktoré mu orgán Policajného zboru v tejto veci podľa zákona vydá.
Plnomocenstvo sa nevzťahuje na uzavretie, zmenu ani zrušenie zmluvy o prevode vozidla ani na prijímanie platieb z nej.
Plnomocenstvo sa udeľuje do 31. 10. 2026; skôr zanikne vykonaním úkonov, na ktoré bolo udelené, alebo jeho odvolaním.
Splnomocniteľ vyhlasuje, že údaje o vozidle a o druhej strane prevodu uvedené v tomto splnomocnení sú pravdivé.
V Bratislave, dňa 5. 10. 2026

	
	
..............................................
Splnomocniteľ
Ján Novák
(úradne osvedčený podpis)



Prijatie splnomocnenia
Splnomocnenie v celom rozsahu prijímam.
V ........................ dňa ................

	
	
..............................................
Splnomocnenec
Peter Kováč


Ďalšie právne vzory a tlačivá nájdete na pravnevzory.sk	strana  z 
